钦定古今图书集成/明伦汇编/闺媛典/第013卷 > 《楼前曲》刘迎
## 钦定古今图书集成/明伦汇编/闺媛典/第013卷 > 《楼前曲》刘迎

楼前山色秋横碧，楼下水光秋漫白。眼看对此千里
愁，楼下长歌《古离别》。萧萧郎马何时归，雁奴去作斜
行飞。灞桥过客夕阳远，渭城行人朝雨微。玉凄花冷
令人瘦，日暮倚楼双翠袖。蕙炷犹残㶉𪆟香，麹尘半
著鸳鸯绣。五云飞过芙蓉城，洞天冷落云间笙。妾身
有愿化春草，伴君长亭仍短亭。